Брэд Питт

**Уильям Брэдли** «**Брэд**» **Питт** (; 18 желтоқсан 1963 жыл, Шауни, Оклахома) — америкалық актер, продюсер. 1995 жылғы Алтын глобус сыйлығының лауреаты.

## Өмірбаяны
Уильям Брэдли Питт Шауни қаласында (Оклахома, АҚШ) дүниеге келген. Әкесі, Уильям Питт, жүк тасымалдаумен айналысатын компанияда менеджер болып жұмыс істеген, анасы - Джейн Этта Хиллхаус, жергілікті мектептің оқытушысы болған. Дуг Питт ағасы және Джулия Питт деген қарындасы бар. Мектеп қабырғасында Питт спортпен айналысқан, пікірталас клубына және музыкалық секцияларға қатысқан. Мектепті бітірген соң, ол Миссури-Колумбия университетіне түсіп, журналистика және жарнамалық істі оқыған. Алайда университетті тәмамдағаннан кейін Питт мамандығы бойынша жұмыс істемей , актерлік мансабын бастау үшін Голливудке аттанады. Осы жерде ол атын «Брэд Питт» деп өзгерткен.

## Мансабы
Танымал актер болмай тұрып, Питт жүргізуші болып жиһаздарды тасымалдаған. Сонымен қатар ол актерлік курстарға қатысқан. Мансабы «Даллас» телехикаясындағы рөлімен басталған. Ол киноларда хикаяларда кішігірім рөлдерді сомдай бастайды. 1988 жылы ол өзінің алғашқы басты рөлін «Тёмная сторона Солнца» фильмінде сомдап шыққан.

1991 жылы ол сәтті болып шыққан «Тельма және Луиза» фильміне түседі. Осыдан кейін ол бірқатар жақсы шыққан рөлдерді сомдаған.

1995 жылы Empire журналы Питті *кино тарихындағы 25 ең сексуалды жұлдыздар* тізіміне енгізген.
  
1997 жылы Қытайдың Тибетке басып кіруін баяндайтын *Тибеттегі жеті жыл* фильмі шығады. Осыдан кейін Брэд Питтпен оның фильм бойынша әріптесі Дэвид Тьюлиске Қытай Халық Республикасына келуге тыйым салынған.

1999 жылы Брэд өзінің ең танымал рөлдерінің бірі Чак Паланиктің романы бойынша түсірілген  «Бойцовский Клуб» фильміндегі Дэвид Финчерді сомдаған. Бірақ коммерциялық жағынан сәтті шығып, оны әлемнің секс-символы ретінде танытқан «Троя» фильміндегі Ахиллестің рөлі болады. Содан кейінде ол көптеген фильмдерге түседі, соның ішінде өзінің қазіргі әйелі Анджелина Джолимен бірге түскен «Мистер и миссис Смит» (2005) шытырман комедиясы да бар.

Оның соңғы рөлдерінің бірі - «Бенджамин Баттонның тылсым оқиғасы» фильміндегі басты кейіпкердің рөлі, ол кәрі болып туылып өмірін аяғынан басына қарай кері өткізеді. Сондай-ақ ол Роберт Швенткенің «Жена путешественника во времени» фильмінің және Мэттью Вонның «Пипец» фильміне продюсерлік еткен.

2002 жылы Питт Дженнифер Энистонмен және Paramount Pictures голливуд киностудиясының басшысы Брэд Грэймен бірігіп Plan B Entertainment продюсерлік компаниясын құрады. 2005 жылы компания басты рөлді Джонни Депп сомдаған «Чарли и шоколадная фабрика» фильмнің продюсері болған. Сонымен қатар Питт жарнама роликтерінде де көріне бастаған. 2005 жылы Heineken жарнамасына, кейін американдық супермодель Татьяна Сороккомен бірге Хонда Акура жарнамасына түскен. SoftBank және Edwin Jeans үшін жапондық жарнамаға да түскен.

## Жеке өмірі
1995 жылы «Жеті» триллерінің түсірілісі кезінде Брэд фильм бойынша оның әйелін ойнаған Гвинет Пэлтроумен жақындасып кетеді. Екеуінің бас қосатындығы жайлы айтылып жүрген кезде, олар кенеттен ара қатынастарын тоқтатады (1997). 2000 жылдың 29 шілдесінде Питт Дженнифер Энистонмен үйленіп, 2005 жылы ажырасып кетеді. Көпшіліктің айтуына қарағанда ажырасудың себебі Дженнифердің балалы болғысы келмегендігінен дейді.

Ажырасу ісіне дейін Питт «Мистер және миссис Смит» фильмі бойынша әріптесі Анджелина Джолимен кездесіп жүрген. Екеуі ара қатынастары жайлы ресми түрде мәлімдеген. 2006 жылдың 27 мамырында Намибияда Питтың Шайло Нувель атты қызы, ал 2008 жылдың 12 шілдесінде Францияда Нокс Леон және Вивьен Маршелин атты егіздері дүниеге келеді. Брэд Анджелинаның барлық асыранды балаларын асырап алады. Қазір олардың алты баласы бар: ұлдары -  Мэддокс Шиван, Пакс Тьен және Нокс Леон; қыздары - Захара Марли, Шайло Нувель және Вивьен Маршелин. Барлық балаларының тегі — Джоли-Питт.

## Фильмдер тізімі

## Сілтемелер

* 

## Дереккөздер

Санат:Алтын глобус сыйлығының иегерлері
Санат:Вольпи кубогы сыйлығының иегерлері
Санат:BAFTA марапаты иегерлері
Санат:Тәуелсіз рух сыйлығының иегерлері
Санат:Үздік фильм үшін Оскар сыйлығының иегерлері (продюсерлер)
Санат:Үздік қолдаушы актер үшін Оскар сыйлығының иегерлері